कॉलेज की चैंपियन एथलीटों का सम्मान
टांडा उड़मुड़ | ज्ञानीकरतार सिंह मेमोरियल राजकीय कॉलेज टांडा में हुए सम्मान समारोह में कॉलेज की चैंपियन एथलीटों को सम्मानित किया गया। गत दिनों गुरु नानक खालसा कॉलेज डरोली कला में हुई पंजाब क्रॉस कंट्री चैंपियनशिप में कॉलेज की एथलीट ज्योति सैनी ने अंडर 20 वर्ग में 6 किलोमीटर दौड़ में गोल्ड मेडल जीता। वहीं ज्योति सैनी, जसप्रीत कौर, रुपिंदर कौर और एकम कौर की टीम ने दूसरा स्थान हासिल कर कॉलेज का नाम रोशन किया। प्रिं. परविंदर कौर ने चैंपियन एथलीटों को सम्मानित किया। इस मौके पर राज कुमार, रजिंदर कौर, शशि बाला, चौधरी भूपिंदर सिंह, दीपक कपूर, बलविंदर सिंह, श्रीराम वैद, शैफाली वालिया, रंजना गुप्ता मौजूद थे।
hin_Deva hin_Deva